Αποσκοπεί να ρυθμίσει την εμπορία και τη χρήση της σωματοτρόπου ορμόνης βοοειδών, μιας αυξητικής ορμόνης για τα βοοειδή που χρησιμοποιείται για τη βελτίωση της παραγωγής γάλακτος, εντός της Ευρωπαϊκής Ένωσης (EΕ). Η απόφαση απαγορεύει τη διάθεση στην αγορά της ΕΕ της βόειας σωματοτροπίνης για σκοπούς εμπορίας και τη χρήση της, καθ' οιονδήποτε τρόπο, στις αγελάδες γαλακτοπαραγωγής. H παραγωγή ή εισαγωγήεξαγωγής σωματοτρόπου ορμόνης βοοειδών στις χώρες της ΕΕ για σκοπούςεξαγωγής της σε τρίτες χώρες εξακολουθεί να επιτρέπεται. Επιπλέον, οι επιχειρήσεις που παράγουν ή που έχουν λάβει άδεια να διαθέτουν στην αγορά σωματοτρόπο ορμόνη απαιτείται να τηρούν μητρώα στα οποία να αναφέρονται αναλυτικά, με χρονολογική σειρά, οι ποσότητες που παράγονται ή αποκτώνται και οι ποσότητες που πωλούνται ή χρησιμοποιούνται για διαφορετικούς σκοπούς από τη διάθεση στην αγορά, καθώς και τα ονόματα των προσώπων στα οποία έχουν πωληθεί οι εν λόγω ποσότητες ή από τα οποία έχουν αγορασθεί οι εν λόγω ποσότητες.